428 
jeg have vist Dem, at det aldeles ikke forholder sig saa- 
ledes, at der i de forskjellige Landsdele har været nogen 
Antagonisme mellem Pneumoniernes og Nervefebrenes 
Optræden. Tvertimod ere paa flere Steder begge Syg¬ 
domme i enkelte Aar optraadte samtidig med excessiv 
Hyppighed. Ligesaa skulde jeg kunnet vist Dem, at det 
ikke holder Stik med den for Nervefebrene antagne Aars- 
tidsconstitution. Jeg frygter imidlertid længe nok at 
have lagt Beslag paa Deres Opmærksomhed. Grunden, 
hvorfor jeg er optraadt, er den, at Aarsagsforholdene til 
en af vore mest ødelæggende epidemiske Sygdomme er 
af den største Vigtighed i praktisk Henseende. I de 
første skandinaviske Naturforskermøder fæstedes Opmærk¬ 
somheden paa Betydningen af Sygdommens Smitsomhed; 
denne synes senere mere at være trængt tilbage for Theo- 
rierne om den epidemiske Sygdomsconstitution; og jeg 
har derfor troet paanyt at burde opfordre Dem at fæste 
Blikket stærkere paa et Causalmoment, nemlig Smitten, 
som det altid maa blive af Vigtighed at bekjæmpe, om 
det end ikke altid kan beseires. 
